Exqrch/javanese-Komodo-pixelgpt huggingface dataset:
Rata-rata Pangarep-arep urip yén dadi buruh migran ing AS maju nganti 26 taun
sakliyané iku ing Singapura uga ditemokaké buruh migran, utamané ing Asia Kidul luwih saka 60% kang ngenténi upah utawa njaluk ganti rugi saka pengusaha kena lelara méntal.
Nyeri kanker Nyeri kanker ya iku nyeri kang dirasakaké kang nandang lara kanker
Nyeri iki marga ana tumor kang ngraket ana ing bagéyan saraf, lan awak
Kondhisi mangkèné iki bisa uga disebakaké konsdhisi kémoterapi utawa amarga ngonsumsi obat
Anané rasa nyeri iki ora uga ana gayutané manut panggonané lara kanker lan stadium lara kanker iku
Ing penelitiyan tartamtu, akéh wong diduga lara kanker ganas ngrasakaké lara nyeri, lan sebagiyan kang wis tekan stadiyum lanjut, uga ngrasakaké rasa nyeri kang luwih inténsif
Nyeri kang intensif njalari bebaya anggoné kagiyatan saben dina, kaya ta kagiyatan turu, swasana ati, lan sosiyal
Paugeran nginum obat kanggo manajemen nyeri kanker iki wis diandharaké déning Organisasi Kesehatan Dunia (WHO) lan sapanungalané
Perawatan kang apik lan ngajéni dadi profésional mesthi duwéni kewajiban etik kanggo mesthikaké informasi kang dibutuhaké
Informasi iku ngenani risiko uga mumpangaté kanthi manajemen nyeri kang dipilih
Bisa uga manajemen nyeri kang kuat bisa ngurangi umur wong kang nandang kanker luwih singkat
Nyeri marga kanker iku ana jinis-jinisé, pisanan ya iku 1) Nyeri Akut, diarani nyeri iki bisa kasebut amarga larané dirasa ora mandhek-mandhek lan ing wektu sedhéla: 2) Nyeri kronis, iki bisa kedadéan amarga lara kang dirasakaké wektuné dawa, kurang luwih telung wulan; 3) "Breaktrough Pain," yén tetep krasa lara sanajan wis ngombé obat, nanging ora kodal
Biyasané lara iki luwih lara ketimbang lara kronis
Rasa larané bisa krasa nganti sejaman lan ngono iku bisa kedadéyan saben dina lan bola-bali
Anané akibat kang gawé wong nandang kanker rada kangelan, mula prelu ana manajemen nyeri kanker
Manajemen nyeri kanker ing kéné tegese tata cara kompetén kanggo ngilangi utawa ngendhaliké rasa lara utawa nyeri
Wis ana kanthi manajemen kang apik nyeri kanker bisa ilang nganti 80% nganti 90% ing pira-pira kasus
Senajan, ing nagara maju, wong kang nandang lara kanker nganti 50% pancén urung maksimal
Ing donya, nganti 80% isih sithik narima obat kanggo ngilangi rasa lara
Nyeri kanker kanggo bocah-bocah padha baé kurang ana perawatan
Wis diandaharaké yén ancas saka manajemen iki ya iku ngilangi rasa nyeri amarga lara kanker
Dikarepaké rasa nyeri iki bisa ngurangi perawatan kang akéh bebayané
Anggepan anané manajemen iki bisa gawé munggahé kwalitas anggoné wong nglakoni urip
Bisa uga yén wektuné ninggal donya ora lara banget
Kanker iku bisa owah, mula tata cara manajemen nyeri kankeré uga kudu owah
Kaya mangkéne iki kudu dipaské karo kankere iku lagi tekan tahap apa, bisa uga lagi stadium siji utawa wis stadium lanjut
Tugas saka wong kang ngerti kepiye baé kuduné managemen nyeri kang apik, kudu ngreti kaanan lan bisa ngandhani wong kang lagi nandang kanker (pasiyén)
Andharané iku ngenani sebab nyeri kanker kang dirasaké pasiyén lan perawatan apa kang bisa dilaksaksanakaké
Mangkéné iki kudu pathokan karo térapi, obat amarga kaya mangkéne iki kang ngaruh marang uripé wong iku.
Ngowahi tata cara urip lan kepiyé anggoné kang disebabkaké owah-owahan ing lelarané dadi saran paling wicaksana
Ananging, menawa lara kang dirasaké ora bisa ditandangi, kudu digawa ana ing spésialis perawatan paliatif utawa klinik
Cara kang bisa dadi manajemen kanggo wong kang nandang lara kanker salah sijiné ya iku mara ing psikolog
Psikologi saben wong anggoné ngrespons prekara, utamané rasa lara iku gayut karo rasa lara kang bakal dirasakaké
Tegesé, bisa uga dadi tambah lara nyeri kanker iku marga resposn psikolog kang ora trep
Mara ing psikolog iku bener amarga bisa criyos, ménéhi dukungan tumrap wong kang nandang lara kanker
Kaya mangkéné iki gawé mental wong stabil, dadi bisa njalari uripé luwih apik
Sakliyané iku, bisa uga ndonga lan nglakokaké ritual kang dianggep bisa gawé adem ing hawa
Akéh wong rada ora pas anggoné nyikapi rasa lara
Kadhang kala ngluwih-ngluwihké rasa lara iku, dadi nyeri kanker sansaya tambah lara
Uripé dadi rak cetha, depresi
Watak kang kaya mangkéné ini gawé bubrah lan bebaya urip
Biyasané wong-wong kang nandang lara kanker, rasa nyeri iki kang dadi prekawis bener-bener ngeganggu anggoné nindaké kagiyatan saben dinané
rasa nyeri kang disebakaké marga tumor iku wis ngrembaka dadi kanker lang nganggu fungsi organ liyané
Kanker iku nyebabkaké kanthi nggawé ngrusak jaringan, inféksi utawa radhang, utawa nguculaké bahan kimia
Zat kimia iki gawé rangsangan apa bae, kuduné ora lara dadi lara
Nalika tumor kang nguwalaké zat kimia iku terus ngrembaka lan nyerang organ-organ liyané, kaya ta utak, sumsum balung ing mburi, ganglia bisa dadi penyakit liya kang gawé nambah lelara liyané
Senajan, utak iku ora duwéni jaringan sensor rasa lelara
Nanging, tumor ing pambuluh utak bisa nyebabkaké rasa lara amarga ngenet pambuluh getih ing membran-membran meninges
Lan, bisa gawé kumpulé cairan utawa édema kang bisa ngenet jaringan kang cepet bisa ngrasaké lara utawa nyeri
Preluné ngreténi etika lan hukum kanggo perawatan lan penganan kanggo manajemen nyeri kanker supaya wicaksana nanggepi mumpangat lan risikoné
Pasiyén uga wali kudu pada sakpemikiran, yén miturut ahli térapiné utawa kang nyediakaké layanan, perawatan iku isih bisa ditrima tumrap pasiyén nanging pasiyen ora galem, ya berarti perawatan iku ora bisa kalaksanan
Uga, ora bisa ménéhi perawatan kang dainggep gawé bebaya senajan pasiyén kang njaluk
Umumé tindakan penanganan nyeri kanker, manut karo filosofis kaya ing ngisor iki.
Surabaya Samator Surabaya Samator utawa saiki jenengé Surabaya Bhayangkara Samator yaiku salah sawijining tim voli sing main ana ing liga voli Indonésia utawa asring kasebut proliga, tim iki nduwèni markas ana ing Jl
Raya Kedung Baruk No 25-28
Kedung Baruk, Rungkut, kutha Surabaya Jawa wétan
Surabaya Samator diadhegaké taun 2002 déning PT Samator Group ing kutha Surabaya
Surabaya Samator wis malang mégung ing sajarah kompetisi bal voli Indonesia, taun 2019 iki Surabaya Samator dadi juara siji ing kompetisi bal voli Indonesia "Proliga" ngalahaké tim bal voli Jakarta BNI 46 ing pertandhingan pungkasan sing dianakaké ana ing GOR Among Raga kutha Yogyakarta
Kanggo tim Surabaya Samator juara siji iki minangka gelar sing kaping pitu
Sadurungé, tim saka kutha Pahlawan iki menang ing taun 2004, 2007, 2009, 2014, 2016 lan 2018
Juara siji saka liga voli Indonesia "Proliga" taun 2019 wingi olèh hadiah dhuwit 200 yuta, déné juara nomer loro olèh dhuwit 100 yuta, lan pemain ing saben posisi olèh dhuwit Rp 5 yuta
Yuda Mardiansyah lair tanggal 22 September 1996
Yuda duwèni posisi dadi "Quicker" atau "Middle Blocker" ing tim voli
Kabisan kanggo nyekel lan ngliwati bal kanthi cepet ndadekaké dhèwèké kalebu ing dhaptar pemain sing digunakake Samator ing saben pertandhingan lan uga dadi Tim Nasional Indonesia
Nizar Julfikar lair tanggal 9 Desember 1994 minangka Setter utama utawa Tosser ing tim Surabaya Samator
Sanajan Nizar ora duwé awak sing dhuwur kaya kanca-kanca liyané sing duwuré udakara 190cm, kabisané dhèwèké sing bisa menehi umpan bal apik kanggo kanca-kancané diakoni pelatih minangka dhèwèké dadi salah sawijiné pemain sing paling apik ing tim Surabaya Samator
Rendy Tamamilang lair ing Sulawesi Utara, 12 Februari 1996 iki duwe jeneng lengkap Rendy Febriant Tamamilang
Rendy minangka Spiker sing dadi andharan kanggo Samator sajrone ana ing Proliga dhèwèké kerep dadi wong sing ngelbokaké bal sing paling akéh
amarga iki dhèwèké didadèkaké kapten kanggo wektu ing Proliga 2019 sing saiki isih terus nganti Maret 2019
"Nganti 2 November 2019."
Pakunjaran Alcatraz Alcatraz ya iku pakunjaran kang manggon ing teluk San Francisco tlatah California, Amérikah Sarékat
Pakunjaran iki dibukak ing taun 1850 kanggo kaprelunan militèr
Pakunjaran iki kawentar kanthi jeneng “"The Rock"” lan "America’s Devil Island" iki dunungé 2 kilomèter saka pesisir laut
Pulo iki akèh watu kang ambané kurang luwih 9 hektar
Pulo iki sethitik wit-witané lan minangka papan urip manuk laut
Pulo Alcatraz sepisanan disambangi dening Juan Manuél de Ayala ing 1775 banjur dijenengi "Isla de los Alctraces" kang tegese manuk pelikan
Jeneng iki diwènèhaké amarga akeh manuk pelikan kang urip ing kana
Bangunan ing pulo iki diyasa ing taun 1910-1912
Ing taun 1949 pulo iku di dol marang pamerèntah Amèrikah Sarékat
Ora suwé, saka prastawa iku, pamerèntah Amèrikah Sarékat mbangun mercusuar kang sepisanan ing pulo iku
Pirang-pirang taun wis lumaku, kira-kira taun 1860-an pulo iki dadi benteng pertahanan nagara Amèrikah Sarékat
Nalika 12 Oktober 1933, Kementerian Kehakiman Amèrikah Sarékat ngerenovasi lan nggulawentah banjur didadekaké pakunjaran ing tengahing samodra
Pakunjaran Alcatraz iki wiwitané dibangun kanthi ancas pakunjaran militèr .Gedhung iki resmi dipigunakaké ing tanggal 11 Agustus 1934
Ana ing taun 1934 bangunan iki dadi pakunjaran federal
Dununge pakunjaran iki ing tengahing banyu laut kang banyuné atis lan banter miliné ing Teluk San Francisco
Pakunjaran Alcatraz dipigunakaké dadi panggon paukuman kanggo narapidana kelas abot sing ora bisa diukum ing pakunjaran federal biasa
Wayah dipigunakaké, pakunjaran iki naté diisi gunggungé 1.576 narapidana saka manéka werna tlatah
Ana ing papan iki uga ana omah kanggo juru jaga pakunjaran utawa sipir
Alcatraz ditutup ing tanggal 21 Maret 1963
Saiki pakunjaran iku dadi musiyum lan obyèk pariwisata ing San Francisco
Ana 36 wong sing naté njajal lumayu saka pakunjaran lan nglakoni 14 pancoban lunga ing 29 taun pakunjaran iku
Salah sawijining pancoban lumayu paling kawentar iku kadadeyan ing sasi Mei 1946 kang kawentar kanthi sesebutan ""Battle of Alcatraz"
Masiyo pancoban iki ora lulus ananging rong sipir lan telung narapidana tewas saka kadadeyan iku
Pungkasané narapidana kang dadi uteg lunganing wong-wong iku diwènèhi piukuman mati
Narapidana iku banjur dièksekusi
Salah sawijining usaha lumayu liyané kadadeyan ing tanggal 11-12 Juni taun 1962 nalika telung narapidana sing jenengé Clarence Anglin, John Anglin, lan Frank Morris lumayu saka papan panggonan iki
Wong telu iku lunga nganggo gétèk kang digawé dhéwé
Ananging nasib wong telu iki ora dimangerténi nganti saiki.
Ing taun 1950-an pakunjaran iki dadi ora misuwur amarga bayaran operasional kang larang
Ing sasi Maret taun 1964, sakelompok Sioux utawa suku asli Amerika ngakoni minangka pulo kasebut dadi duwèké adhedasar prajanji 100 taun kapungkur
pangakonan suku iku ora digagas nganti sasi Novèmber taun 1969, ngenani 89 suku asli nyesulihi "American Indian Movement"" (AIM) sing manggon ana ing Alcatraz
Dhèwèké ana ing kana nganti taun 1971 dipeksa metu dening otoritas federal
Penjara Alcatraz kasusun saka telung jobin kang dipara patang blok yaiku kantor kepala pakunjaran, papan sambaing, perpustakaan lan tukang cukur rambut
Sèl narapidana dawané 2,7 mèter, ambané 1,5 mèter lan dhuwuré 2,1 mèter
Wong kulit ireng dipanggonaké ing papan kang beda amarga asring oleh parundhungan rasial
Blok-D ditepungi minangka papan kanggo narapidana kang kelakuwané paling èlèk
Blok iki duwé limang kamar isolasi kanggo penjahat.
Hiu sirip ireng Hiu sirip ireng ya iku salah sawijining kéwan hiu kang urip ing sagara
Iwak iki minangka kulawarga saka "Carcharhinidae"
Hiu iki duwéni jeneng élmiyah "Carcharhinus melanopterus." Ana ing basa liyané ya iku "cá mâp vây den" (Vietnam), "chalarm hoo-dum" (Thailand), "requin à pointes noires, requin noir" lan "requin pointes noires ("Prancis), "swartvin-rifhaai" (Afrika), t"iburón de puntas negras" (Spanyol) , "tsuma guro" utawa "tsumaguro" (Jepang)
Ana ing basa Inggris, hiu iku ditepungi kanthi jeneng "Blacktip reef shark." Kéwan iki jenengi mangkono amaga pancen nduwéni slèrèt ireng ing siripé
Iwak iki gedhéné bisa nganti 3 mètér lan boboté 30-50 kilogram
Iwak iki mangan iwak cilik ("teleost"), "krustaséa", "cephalopoda" lan "moluska." Papan urip
Hiu sirip ireng urip ana ing dhaérah terumbu karang kanthi kajeroan kang cethèk antawis 2 nganti 10 mèter ing sajroning samodra
Iwak iki uga asring dolan ing tlatah kang cedhak dharatan amung kacèk pirang sentimèter saka watesé banyu
Hiu iki nglangi ing tlatah masir ananging ana uga kang ditemoni ing alas bakau lan banyu payau
Iwak iki asring ditemoni ing samodra kanthi iklim tropis lan sub tropis ing donya
Hiu iki urip dhéwé (solitér) utawa sak pepanthan cilik
Iwak iki minangka kéwan vivipar ya iku kéwan sing manak
Gunggungé anak kang dibabaraké kurang luwih 1-10 saben taun
Hiu sirip ireng kasebar ing pesisir laut cethek ing samodra Hindia lan Pasifik
Wiwit saka afrika kidul, Madagaskar, Semenanjung Arab, Indhia, Maladéwa, Asia wetan kidul, Australia lor lan kepuloan Pasifik
Hiu "Blacktip" iki ditangkep dining nalayan kanggo dijupuk siripé, daging lan minyak atiné
Pèrangan iawak iku dipangan dening manungsa
Sakliyané iku Hiu iki bisa di ingu mawa isèn-isèn akuwariyum lan pariwisata selam
Status konservasi Hiu sirip ireng iki dianggep "amèh kaancem" kanthi kritèria spesiès saka "International Union for Conservation of Nature and Natural Resources" utawa disingkat IUCN
Panangkepan iwak iki saengga gunggungé ing laut sansaya setithik.
Trombofilia Trombofilia ya iku kahanan ing awak nalika getih cepet njendhél
trombofilia uga ditepungi minangka lara getih kenthel
Getih kenthel iki asring ditémoni ing véna utawa jeneng umumé "deep vein thrombosis." Trombifillia bisa kadadeyan ing artéri utawa véna
Ing artéri (pambuluh nadi) iki minangka panyalur getih kang duwé ancas kanggo ngedharaké getih saka jantung menyang organ-organ awak
Déné véna (pambuluh balik) minangka payalur getih saka organ awak tumuju ing jantung ménèh
Jendhelan getih iki uga bisa kadadeyan ing peranganing awak liyané kaya ta uteg lan jantung saéngga bisa nyebabaké stroké utawa serangan jantung ing umur kang enom
Prastawa iki gegayutan karo getih kang ora normal kaya ta kakèhan sèl getih abang ("polisitemia") utawa kakèhan sèl trombosit "(trombositosis" utawa "trombositemia"), pandelahan katup jantung mekanis, utawa protèin lan antibodi kang ora wajar
Saliyané iku, trombofilia nduwéni résiko nggawé perkara ing wong meteng kaya ta kaguguran utawa "preeklamsia." Pratandha
Lelara iki wanci wiwitan ora nduweni pratandha kang wigati ananging getih kang kenthel bisa mbebayani tumrap kasarasan
Pratandha kang dirasakaké dening panandang iku kaya tungkak kang abuh lan lulang kang rada kaabang-abangan
Menawa patandha komplikasi kaya ta emboli paru yaiku wanci grenjelan getih ucul saka artéri paru-paru
Pratandha kang métu ya iku lara ing bagéyan dhadha, lara nalika watuk, sesek napas utawa mengi, lan malah kesadharan kang mudhun nganti semaput
Lelara iki bisa dadi komplikasi lan mbebayani nyawa panandang
Pratandha saka perangan awak kang kena ya iku: Jalaran
Trombofilia ana amarga ana ora seimbangé zat kang dikandhut awak sing duwé paraga ing proses pangukudan getih
Pangenthelan getih iki dumadi mawa faktor genetik (katurunan) lan bisa uga saka faktor eksternal
Panandang kang wong tuwané nandang trombofilia duwé kamungkinan gedhé uga nandang trombofilia
Salah sijiné amarga faktor genetik kang diwarisaké (héréditer) kang duwéni jinis-jinis ya iku: Sakliyané jalaran faktor katurunan, trombofilia uga disebabaké faktor liyané kaya ta: Pangenthelan getih iki uga bisa ditandhang ing wong kang bubar operasi
Kadadeyan iki disebabaké amarga wong iku arang obah kamangka wong sing bubar operasi mbutuhaké paling sithik telung dina kanggo pulih
Wong kang nindakaké plesir kang adoh uga arang obah, dadi bisa uga kena lelara iki
Panganggonan obat biasané nduwèni ancas kanggo komplikasi trombofilia kaya ta "deep vein thrombosis" atau emboli paru
Obat kang digunakaké kanggo nambani pangukudan getih kang luwih saka awak ya iku obat pangencer getih kaya ta warfarin atau heparin
"Warfarin" minangka obat pangencer getih kang akéh duwéni daya pangaribawa saka panganan sing dipangan lan ombénan kang diombé
Supaya mertamba luwih èfèktif , dhokter bisa nambah uwata nyuda dhosis warfarin kang dijumbuhaké saka asil tès getih INR
INR duwé piguna kanggo nyegah pambentuking grenjelan getih menèh
"Heparin" minangka suntikan kang bisa cepat reaksiné
Heparin aman disuntikaké manyang wong meteng lan wong babaran kang nyusoni bayi
Sakliyané suntikan "warfarin" lan "heparin", ana uga obat "oral antikoagulan""." Obat kasebut diwènèhaké kanthi dhosis kang pas lan ora mbutuhaké pawawangan kaya "warfarin"
Ananging obat kasebut ora cocog diombé wong meteng lan wong nyusoni sarta diarahaké dening dhokter spèsialis.
Kanggo nyuda risiko nandang pangenthelan getih iki ana cara-cara kang bisa ditindakaké kaya ta:
The Stolen Eagle (sèrial TV) The Stolen Eagle ya iku sèrial TV British-Amerika kang ditulis déning Bruno Heller lan disutradarani déning Michael Apted
Sutradhara sèri iki ya iku Michael Apted lan ditulis déning Bruno Heller
Déné pemain sèri kasebut ya iku Ciarán Hinds, Kevin McKidd, Lee Boardman, Ray Stevenson, lan Kenneth Cranham
Sèri kasebut disiaraké ing tanggal 28 Agustus 2005
Ing Gaul ing taun 52 sakdurungé masèhi, nalika perang pungkasané rampung, Caesar ngadhepi kamenangan lan kasangsaran
Sajroné kamenangan dhèwèké éntuk warta menawa putriné tiwas sadurungé lair
HBO nggambaraké stratègi pemasaran sèri iki minangka kang paling gedhé, paling agrèsif kanggo sèri anyar kanthi béaya $ 10 yuta
Ing siaran pisanan, kira-kira 3,8 yuta pamirsa AS nonton èpisodé kasebut
Ing pamuteran pisanan ing Inggris lan Irlandia, pamirsa kang nonton sèri kasebut kira-kira 6,6 yuta wong
Sajroné pangepungan Alesia ing taun 52 sakdurungé masèhi, Centurion Lucius Vorenus saka Lègion ke-13 dhawuh marang pasukané nalika prajurité Gallic dikalahaké
Vorenus mréntah supaya Titius Pullo bali manéh ing formasi, nanging Pullo, malah nyerang komandhané
Pullo disèrèt lan bakal diukum mati
Sedina sawisé Vercingetorix dikepung, Chieftan saka suku Arverni lan "Raja Gauls", digawa menyang Julius Caesar lan dipeksa nyerah
Ing ngarepé Caesar, dhèwèké diudhani lan banjur dipeksa ngambung elang saka pasukan kasebut
Nalika dhèwèké ngambung elang kuwi, Vorenus narik pedhangé lan wiwit nembangkaké, "Caesar! Caesar!" Wolung taun Perang Gauls wis rampung
Ing Roma, ponakané Caesar, Atia, tuku jaran sing ampuh banget
Dhèwèké kepingin mènèhaké jaran kuwi kanggo Caesar
Jaran iki dikirim menyang omahé déning Timon, sawijining pedagang jaran Yahudi sing manggon ing Roma
Sawisé patemonané karo Timon, Atia adus lan miwiti ngobrol karo putrané sing remaja, Octavian
dhèwèké dhawuh marang Octavian supaya ngirim jaran sing wis dituku mau menyang Caesar ing Gauls kanggo mesthèkaké yen dhèwèké ngelingi kabèh niat apiké Atia
Ing Senat Romawi, Cato wiwit ubek lan usaha supaya Caesar digawa bali menyang Roma kanggo mangsuli tuduhan menawa Caesar wis nyalahgunakaké jabatané sacara ilegal
Gnaeus Pompeius Magnus, minangka Konsulat tunggal ing Roma, mbantah uduhan kasebut lan negesaké menawa Caesar iku kancané dhèwèké
Cicero njaluk kesederhanaan babagan prakara iki, nyatakaké yen ora wicaksana kanggo mbantah Caesar kanthi carané Cato, nanging padha ora wicaksana uga kanggo mènèhi pitulung marang Kaisar kaya Pompey
Pompey, ora wedi marang dèmonstrasi saka para senator, lan tetep mertahanké pendhapat kanggo nglawan Cato lan metu saka dhiskusi Senat
Kanthi mengkono Pompey mungkasi sèsi kasebut
Ing téater ing wengi kasebut, Scipio ngenalaké putriné Cornelia Metella menyang Pompey, wong wadon sing bakal dadi bojoné Pompey
Scipio nyatakaké yen bojoné wis tiwas ing Peperangan Carrhae
Patemonan antarané Pompey lan Cornelia ora suwé amarga Cornelia nyatakaké manawa dhèwèké ora cocog ing pagelaran teater.
Banjur Cato ngelingaké Pompey menawa dhèwèké kudu sekutuan nglawan Caesar sadurungé kasèp
Pompey nyatakaké manawa dhèwèké percaya yen Caesar kudu dibéla, sanajan kanthi pribadi, Pompey keganggu karo kekuwatané Caesar sing saya tambah
Ing barak pasukané Caesar, dhèwèké nampa Marcus Junius Brutus, anak kwaloné karo Servilia
Banjur, ing pèsta sing diselenggarakaké karo Servilia, Brutus ngakoni marang Pompey yen kedadèyan ilangé elang Gaul wis nggawé Caesar ora tentrem
Ing dalan menyang barak pasukané Caesar ing Gaul, Octavian dicekel
Kanthi panjaluké Caesar, Atia njaluk garwa sing cocog kanggo Pompey sing saiki wis dadi randha
Dhèwèké mènèhi arahan marang putriné Octavia supaya megat bojoné Glabius, sanajan dhèwèké protès manawa dhèwèké tresna banget marang Glabius
Atia banjur nggawa Octavia menyang Pompey ing pèsta
Sauntara iku, Vorenus lan Pullo banjur golèki elang sing ilang lan nylametaké Octavian saka para penculik
Nalika Vorenus nerangaké babagan dhèwèké, Octavian nuduhaké menawa awaké luwih licik Veronus utawa Pullo
Dhèwèké nerangaké manawa misi dhèwèké mung minangka sikep, amarga kekadèyan ilangé elang sejatiné mujudaké berkah kanggo Caesar
Nalika Octavian ujar manawa Caesar luwih seneng yen elangé ilang, Vorenus lan Pullo nemokaké bukti yen Pompey ya iku wong kang dhawuh kanggo nyekel Caesar
Dhèwèké duwé elang manéh
Dhèwèké ngandhani Pompey babagan langkah sabanjuré: kanggo musim dingin saka Lègion kaping 13 ing Ravenna, ing wates karo Italia, minangka persiapan kanggo nyepetaké haké menyang Konsul
Pompey ngrusak hubungané karo Caesar lan njupuk Cornelia dadi bojoné
Octavia, diremehaké amarga digunakaké déning Pompey lan krasa ati amarga pegatan sing ora ana gunané, ujar manawa dhèwèké pengin tiwas
Sèri iki digawé ing antarané Maret 2004 nganti Juli 2005 ing Roma
Béaya kang dinggo nggawé filem kasebut yaiku $100 yuta
The Stolen Eagle ditulis déning prodhuser Bruno Heller lan disutradarani déning Michael Apted sing ugha nyutradarani rong èpisodé sabanjure
Irah-irahan saben èpisodé minangka referensi saka standar pasukan perang Romawi, ya iku nganggo simbol-simbol kang nuduhaké kesatuan para pasukan perang
Ananging, dalané cerita kang nuduhaké babagan nyolong iku adhèdhasar fiksi
Sèri kasebut diwiwiti kanthi adhegan kang nggambaraké kahanan mitos Romawi tradhisional, kaya ta Romulus lan Remus
Kanggo inspirasi anggoné nggawé èfek visual lan desain, perusahaan A52 njlajah musium, maca skrip lan risèt sejarah Romawi
Déné Heller duwé kuwajiban anggoné nulis monolog carita sanajan dhèwèké ora seneng marang tugas kasebut
Ana akéh adhegan kang mbebayani, mula piranti keamanan kang pepak uga disiapaké kanggo njamin perlindhungan keamanané para aktor
James Madigan, sing nduwèni tanggung jawab babagan èfek visual ujar menawa dhèwèké nggatèkaké sacara rinci ngenani sèri kasebut kaya ta klambèn, papan kanggo "syuting," nganti kasunyatan sejarah uga digatekaké
dhèwèké kepingin pamirsa bisa weruh Roma ing TV bakal katon kaya kasunyatané
Disiaraké pisanan ing tanggal 28 Agustus 2005 ing Amerika Sarekat lan Kanadha, sèri iki wis ditonton karo 3,8 yuta pamirsa.
Déné ing Inggris lan Irlandia, sèri iki disiaraké ana ing BBC tanggal 2 Nopèmber 2005 lan ditonton déning luwih saka 6,6 yuta pamirsa
The Stolen Eagle nampa ulasan campuran saka kritikus télévisi
Sanajan alérané monoton, nanging papan panggonan sing megah lan klambèn kang rumit nggawé sèri iki dadi katon agung
Gambaran réalitas Roma jaman kuno uga asring ditampilaké ing TV
Iki dadi poin tambahan kanggo The Stolen Eagle
Ana uga pamirsa kang mènèhi kritik anggoné bagéan sèksualitas
Wong Roma asring nampilaké bagéan sèksualitas
Babagan iki bisa waé tambahan saka kauripan modèrn.
Homophobia (filem) Homophobia ya iku filem abasa Ostenrik-Jerman saka Ostenrik kang dirilis taun 2012
Sutradara Gregor Schmidin dadi sutradara, prodhuser, uga panulis filem kasebut
Filem iki dibintangi dèning Michael Glantschnig, Josef Mohamed, Gunther Sturmlecher, lan Harald Bodingbauer
Diputer pisanan ing Vienna tanggal 11 Mèi 2012, filem iki uga dirilis sacara "online" rong dina sakbanjuré, tanggal 14 Mèi 2012
Homophobia nyaritakaké babagan Michael, prajurit militèr Ostenrik, wis tugas ana ing wates Ostenrik-Honggari pitung minggu suwene
Dhèwèké pisah karo kulawargané
Amarga kumpul karo wong-wong lanang, Michael wiwit ngrasakaké tresna marang kancané, Raphael
Michael uga nampa "bully" saka kanca-kanca liyané amarga dhèwèké "homosèksual utawa" seneng marang wong lanang
Dirlis magepokan karo "International Day Against Homophobia", filem iki cukup suksès ing promosi, sing ditampilaké dèning platform utama ing internèt lan mèdhia cétak
Homophobia njupuk aspèk-aspèk penting saka kauripan kalebu kawédenan, buron lan aniaya dadi topik sing apik ing Gay Cinéma